open-index/open-wikipedia-markdown huggingface dataset:
José Piendibene

**José Miguel Piendibene Ferrari** (f. 5. júní 1890 - d. 12. nóvember 1969) var knattspyrnumaður frá Úrúgvæ, sem lék sem framherji og er talinn einn besti leikmaður í sögu þjóðar sinnar. Hann lék allan sinn feril hjá Peñarol og tók síðar að sér þjálfun liðsins.

## Ævi og ferill
Piendibene var leikmaður með Peñarol frá Montevídeó frá 1908 til 1928. Á þeim tíma vann hann ellefu titla, þar af fjóra úrúgvæska meistaratitla. Alls tók hann þátt í 62 leikjum gegn erkijendunum í Nacional, fleiri en nokkur annar leikmaður. Árið 1924 var hann útnefndur heiðursfélagi í Peñarol og var hann fánaberi á fimmtíu ára afmæli félagsins árið 1941.

Árið 1909 lék Piendibene sinn fyrsta landsleik, gegn Argentínumönnum í Buenos Aires. Árið eftir lék hann tvo leiki í fyrsta móti suður-amerískra landsliða, en ekki er hefð fyrir að telja þá keppni til hinnar opimberu Suður-Ameríkukeppni karla í knattspyrnu. Fyrsta formlega Suður-Ameríkukeppnin fór fram í Argentínu 1916. Úrúgvæ fór með sigur af hólmi á mótinu og skoraði Piendibene fyrsta markið í sögu keppninnar í leik gegn Síle. Hann var einnig í sigurliði Úrúgvæ í sömu keppni árið 1920.

Eftir að Piendibene lagði skóna á hilluna tók hann í tvígang við þjálfun Peñarol.

Hann lést árið 1969, 79 ára að aldri.

## Heimildir
*
Félag áhugafólks um Söngvakeppni evrópskra sjónvarpsstöðva

**Félag áhugafólks um Söngvakeppni evrópskra sjónvarpsstöðva** (skammstafað **FÁSES**), er opinber aðdáendaklúbbur Söngvakeppni evrópskra sjónvarpsstöðva á Íslandi. Samtökin voru stofnuð 4. ágúst 2011 í Reykjavík og eru hluti af OGAE, sem eru alþjóðleg samtök áhugafólks um Söngvakeppni evrópskra sjónvarpsstöðva.

FÁSES stendur fyrir viðburðum tengdum Söngvakeppni evrópskra sjónvarpsstöðva og gerir meðlimum kleift að fá sérstaka aðdáendamiða á keppnina í samstarfi við OAGE.

## Ákall eftir sniðgöngu vegna þátttöku Ísraels
Þátttaka Ísraels í Eurovision 2024 hefur verið umdeild í ljósi yfirstandandi hernaðaraðgerða Ísraelshers í Gasa og vakið hörð viðbrögð á Íslandi og í öðrum þátttökulöndum og fólk hefur kallað eftir því að RÚV sniðgangi keppnina. Í desember 2023 gaf RÚV út þá yfirlýsingu að Ísland myndi áfram taka þátt í Eurovision. 

Í sama mánuði ályktaði stjórn FÁSES að félagið yrði hlutlaust í afstöðu sinni gagnvart sniðgöngu Íslands í Eurovision vegna þátttöku Ísraels. Eftir ósætti félagsfólks boðaði félagið til félagsfundar þar sem ályktað var að félagið myndi skora á RÚV að taka ekki þátt í Eurovision 2024.

## Tilvísanir
Félag tónskálda og textahöfunda

**Félag tónskálda og textahöfunda** (skammstafað **FTT**) er hagsmunafélag sem gætir að rétti íslenskra tónskálda og textahöfunda. Félagið var stofnað árið 1981 sem óformlegur samráðsvettvangur, en var formlega stofnað árið 1983. Félagið er eitt af tveimur aðildarfélögum að STEF. Félagar eru 450. Félagið stendur vörð um hagsmunni félaga sinna, miðlar upplýsingum til þeirra og stuðlar að aukinni spilun á íslenskri tónlist. Félagar geta einnig sótt um styrki í sjóðum.

Í desember 2023 skoraði stjórn FTT á RÚV að Ísland myndi ekki taka þátt í Söngvakeppni evrópskra sjónvarpsstöðva árið 2024 ef Ísrael fengi að taka þátt vegna árása Ísraelshers á óbreytta borgara í Gasa.

## Tilvísanir
KNI

**KNI A/S** (grænlenska: *Kalaallit Niuerfiat*; danska: *Grønlands Handel*) er arftaki Konunglega danska verslunarfélagsins sem áður fór með stjórn Grænlands á milli 1774 og 1908, og hafði einokun á verslun þar til 1950. Grænlenska heimastjórnin tók við stjórn félagsins árið 1986 og breytti nafni þess í *Kalallit Niuerfiat*. Árið 1992 var félagið endurskipulagt sem eignarhaldsfélagið KNI. Árið 1990 var Royal Greenland stofnað um fiskveiðar félagsins og 1992 var Royal Arctic Line stofnað um sjóflutninga. Árið 1993 voru verslanir félagsins settar í félögin Pilersuisoq og Pisiffik og 2001 var Pisiffik selt til danska fyrirtækisins Dagrofa. Pilersuisoq rekur smávöruverslanir í afskekktum þorpum, sér um póstþjónustu, bankaþjónustu og þjónustu á sumum flugvöllum og þyrluvöllum, þar á meðal fríhafnarverslun á flugvöllunum í Kangerlussuaq og Narsarsuaq. Fyrirtækið Polaroil í eigu KNI rekur 70 eldsneytisstöðvar um allt Grænland. Önnur fyrirtæki í eigu KNI eru verslunarkeðjan Neqi og fasteignafélagið KNI Property.

Höfuðstöðvar KNI eru í Sisimiut á Vestur-Grænlandi.
Suður-Ameríkukeppni karla í knattspyrnu 1999

**Suður-Ameríkukeppni karla í knattspyrnu 1999** eða **Copa América  1999** var 39. Suður-Ameríkukeppnin í knattspyrnu og var haldin í Paragvæ dagana 29. júní til 18. júlí. Tólf lið kepptu á mótinu og var þeim skipt upp í þrjá fjögurra liða riðla þar sem átta lið komust áfram í útsláttarkeppni. Japanir urðu fyrsta liðið utan Suður- og Norður-Ameríku til að taka þátt í keppninni.

Brasilíumenn urðu meistarar í sjötta sinn eftir sigur á Úrúgvæ, en árangur síðarnefnda liðsins kom mjög á óvart þar sem Úrúgvæ tefldi fram ungmennaliði.
## Leikvangarnir

## Keppnin
### A-riðill

### B-riðill

### C-riðill

### Röð 3ja sætis liða
Tvö stigahærri liðin sem höfnuðu í þriðja sæti komust í útsláttarkeppnina.

### Fjórðungsúrslit

### Undanúrslit

### Bronsleikur

### Úrslitaleikur

## Markahæstu leikmenn
74 mörk voru skoruð í keppninni af 45 leikmönnum. Eitt þeirra var sjálfsmark.

;6 mörk
*  Ronaldo
*  Rivaldo

;5 mörk
*  Amoroso
## Heimildir
* RSSSF, Suður-Ameríkukeppnin 1999 úrslitagrunnur
*
Suður-Ameríkukeppni karla í knattspyrnu 2001

**Suður-Ameríkukeppni karla í knattspyrnu 2001** eða **Copa América  2001** var 40. Suður-Ameríkukeppnin í knattspyrnu og var haldin í Kólumbíu dagana 11. til 29. júlí. Tólf lið kepptu á mótinu og var þeim skipt upp í þrjá fjögurra liða riðla þar sem átta lið komust áfram í útsláttarkeppni. Heimamenn urðu meistarar í fyrsta sinn í sögunni.

Argentína dró lið sitt úr keppni á síðustu stundu af ótta við að öryggi leikmanna þeirra væri ekki nægilega tryggt. Hondúras tók sæti Argentínu rétt áður en mótið hófst. Kanada, sem átti að keppa sem gestalið, dró sig sömuleiðs úr keppni og tók Kosta Ríka sæti þeirra.
## Leikvangarnir

## Keppnin
### A-riðill

### B-riðill

### C-riðill

### Röð 3ja sætis liða
Tvö stigahærri liðin sem höfnuðu í þriðja sæti komust í útsláttarkeppnina.

### Fjórðungsúrslit

### Undanúrslit

### Bronsleikur

### Úrslitaleikur

## Markahæstu leikmenn
60 mörk voru skoruð í keppninni af 41 leikmanni. Eitt þeirra var sjálfsmark.

;6 mörk
*  Víctor Aristizábal

;5 mörk
*  Paulo Wanchope

;3 mörk
*  Cristián Montecinos
* Amado Guevara

## Heimildir
* RSSSF, Suður-Ameríkukeppnin 2001 úrslitagrunnur
*
Troye Sivan

**Troye Sivan Mellet** (f. 5. júní 1995) er ástralskur söngvari, lagahöfundur og leikari. Hann varð fyrst frægur eftir að gefið út myndbönd á YouTube og hafa sungið í áströlskum hæfileikakeppnum. Hann skrifaði undir hjá EMI Australia árið 2013 og gaf út stuttskífuna *TRXYE* (2014) sem komst í fimmta sæti á bandaríska ''Billboard'' 200 listann.

Önnur breiðskífan hans, *Bloom* (2018), náði topp fimm í Ástralíu og Bandaríkjunum. Lagið „My My My!“ varð önnur smáskífa Sivan til að ná fyrsta sæti á *[[Billboard]]* Dance Club Songs listanum. Þriðja hljóðversplatan hans, *Something to Give Each Other*, kom út 13. október 2023 og voru þrjár smáskífur gefnar út; „Rush“, „Got Me Started“, og „One of Your Girls“. Sivan hlaut fyrstu Grammy tilnefningarnar sínar árið 2024 fyrir bestu danspopp upptökuna (Best Pop Dance Recording) og besta tónlistarmyndbandið (Best Music Video).

## Útgefið efni
### Breiðskífur
* *Blue Neighbourhood* (2015)
* *Bloom* (2018)
* *Something to Give Each Other* (2023)

### Stuttskífur
* *Dare to Dream* (2007)
* *June Haverly* (2012)
* *TRXYE* (2014)
* *Wild* (2015)
* *In a Dream* (2020)

## Tilvísanir

## Tenglar
* 
*
Baldur Þórhallsson

**Baldur Þórhallsson** (f. 25. janúar 1968) er íslenskur fræðimaður. Hann er prófessor í stjórnmálafræði við Háskóla Íslands, rannsóknastjóri Rannsóknaseturs um smáríki og Jean Monnet Chair í Evrópufræðum. Hann hefur sérhæft sig í rannsóknum á smáríkjum í Evrópu og verið gestakennari við fjölda erlendra háskóla. Baldur var frambjóðandi  í forsetakosningunum 2024 og er einnig einn af eigendum Hellanna við Hellu ehf.

## Æskuár
Baldur fæddist á Selfossi þann 25. janúar 1968. Foreldrar hans eru Þórhallur Ægir Þorgilsson og Þorbjörg Hansdóttir. Hann ólst upp á bænum Ægissíðu á bökkum Ytri-Rangá. Baldur lauk grunnskóla á Hellu.

## Menntun
Baldur lauk stúdentsprófi frá Menntaskólanum að Laugarvatni árið 1988. Árið 1991 útskrifaðist hann með BA-gráðu úr stjórnmálafræði frá Háskóla Íslands. Í kjölfarið hélt hann út í nám við Háskólann í Essex í Englandi þaðan sem hann útskrifaðist með MA-gráðu í stjórnmálum Vestur-Evrópu árið 1994. Árið 1999 lauk hann doktorsgáðu í stjórnmálafræði frá Háskólanum í Essex.

Í BA námi sínu við HÍ tók hann virkan þátt í starfi stúdentahreyfingarinnar Vöku. Árið 1999 var hann einn af stofnendum Félags samkynhneigðra stúdenta við HÍ og hefur tekið virkan þátt í réttindabaráttu hinsegin fólks.

## Ferill
Baldur endurreisti Alþjóðamálastofnun Háskóla Íslands árið 2002 og stofnaði í leiðinni Rannsóknasetur um smáríki við Háskóla Íslands. Einnig stofnaði hann Sumarskóla Rannsóknaseturs um smáríki sem hefur starfað frá 2003. Árið 2008 settist hann í stjórn Félagsstofnunnar stúdenta. Árið 2014 varð hann deildarforseti stjórnmálafræðideildar HÍ.

Árin 2009-2013 var hann varaþingmaður fyrir Samfylkinguna.

### Framboð til forseta
Þann 4. mars 2024 fyrir miðnætti ákvað Gunnar Helgason náinn vinur Baldurs og Felix að skora á Baldur að bjóða sig fram til forseta. Þetta kom fram í Facebook-hópnum *Baldur og Felix – alla leið*. Á sólarhring höfðu rúmlega tíu þúsund manns skráð sig á stuðningssíðuna. Degi síðar sagði Baldur að hann og Felix myndu leggja enn betur við hlustir og ný skoðanakönnun sýndi að fólk var jákvætt fyrir framboði. 

Þann 20. mars 2024 ákvað Baldur að bjóða sig fram til forseta í forsetakosningunum 2024.
Hann endaði með 8,4% fylgi og í 5. sæti frambjóðenda.

## Einkalíf
Baldur er giftur leikaranum Felix Bergssyni. Þeir búa í Reykjavík og eiga tvö börn, Guðmund Felixson sviðslistamann og Álfrúnu Perlu Baldursdóttur stjórnmálafræðing.

## Tilvísanir
Gljáheggur

**Gljáheggur**  (fræðiheiti: *Prunus serotina*) er lauftré af rósaætt. Eftir að tréð hefur laufgast  þá blómstrar það með hvítum drjúpandi blómklösum. Tréð myndar steinaldin  og eru berin  fyrst dökkrauð en breytast í svört á tímabilinu ágúst til október. Tréð byrjar að mynda aldin við um 10 ára aldur og getur aldinmyndun haldið áfram í hundrað ár og steinaldinin spíra auðveldlega. Gljáheggur var fluttur til Evrópu sem skrauttré vegna blómskrúðs og haustlita og til viðarframleiðslu.

Gljáheggur er náskyldur virginíuheggi.

Tréð var flutt úr Nýja heiminum til Evrópu og eru til heimildir um það frá 1629 í Evrópu. Gljáheggur er talin ágeng tegund bæði í Evrópu og í norðurhluta Suður-Ameríku. Aldin, kvistir, börkur og laufblöð  gljáheggs og þá sérstaklega þurrkuð eru eitruð fyrir búfé því í þeim  er efni sem breytist í blásýru.

## Heimildir

* Prunus serotina (Plant Database)
* Greinin Prunus serotina
Valérie Pécresse

**Valérie Pécresse** (f. 14. júlí 1967) er franskur stjórnmálamaður sem hefur starfað sem forseti svæðisráðsins Île-de-France síðan 2015. Hún var meðlimur í Repúblikanaflokknum (fr. *Les Républicains*) og starfaði áður sem ráðherra æðri menntunar og rannsókna frá 2007 til 2011 og fjárlagaráðherra og talsmaður ríkisstjórnarinnar frá 2011 til 2012 í stjórn François Fillon forsætisráðherra. Pécresse var fulltrúi 2. kjördæmis Yvelines á landsþinginu frá 2002 til 2007 og aftur frá 2012 til 2016.

Hún er með gráðu frá HEC Paris og ENA.

## Tilvísanir
Erfðaröð Bandaríska forsetaembættisins

Í stjórnarskrá Bandaríkjanna er kveðið á um hóp einstaklinga sem geta tekið við embætti forseta ef forseti fellur frá, segir af sér eða er vikið úr embætti, þá er einnig kveðið á um að þessir einstaklingar geti sinnt embættisskyldum forseta ef forseti er tímabundið ófær um að sinna embættinu.

Fyrstur í erfðaröð embættisins er varaforseti Bandaríkjanna, á eftir varaforseta kemur forseti fulltrúadeildar Bandaríkjaþings, aldursforseti öldungadeildar Bandaríkjaþings og síðan koma ráðherrar í eftirfarandi röð. Utanríkisráðherra, fjármálaráðherra, varnarmálaráðherra, dómsmálaráðherra, innanríkisráðherra, landbúnaðarráðherra, viðskiptaráðherra, vinumálaráðherra, heilbrigðisráðherra, húsnæðismálaráðherra, samgönguráðherra, orkumálaráðherra, menntamálaráðherra, ráðherra öldrunarmála og að lokum heimavarnarráðherra.

Það hefur gerst átta sinnum að varaforseti Bandaríkjanna taki við embætti forseta vegna andláts forsetans og þá hefur einu sinni gerst að varaforseti tók við eftir að forsetinn sagði af sér. Það hefur hins vegar aldrei gerst að einstaklingur neðar í röðinni taki við vegna fráfalls eða afsagnar forseta. Þegar forseti er settur í embætti og þegar Forsetinn heldur hina árlegu State of The Union ræðu er einn einstaklingur úr erfðaröð forsetaembættisins hafður fjarverandi en sá einstaklingur gegnir hlutverki hins Tilnefnda eftirmanns og á að geta tekið við embætti forseta ef eitthvað kemur uppá, en það hefur sem betur fer aldrei gerst.
Joanna Lumley

Dame **Joanna Lamond Lumley** (f. 1. maí 1946) er bresk leikkona, fyrrum fyrirsæta, kynnir, rithöfundur, framleiðandi og aðgerðasinni.

Hún vakti fyrst athygli í hlutverki Bond-stúlku í kvikmyndinni *[[Í leyniþjónustu hennar hátignar]]* með George Lazenby í hlutverki James Bond árið 1969. Árið 1976 fékk hún sitt fyrsta aðalhlutverk sem Purdey í sjónvarpsþáttunum *[[The New Avengers]]* og 1979 lék hún í þáttunum *[[Sapphire & Steel]]*. Árið 1986 stakk framleiðandinn Sidney Newman upp á því að hún léki titilhlutverkið í *[[Doctor Who]]*, en þeirri hugmynd var hafnað. Árið 1982 lék hún aðalhlutverkið í myndinni *[[Í fótspor Bleika pardussins]]*.

Árið 1992 sló hún í gegn sem Patsy í bresku sjónvarpsþáttunum *[[Tildurrófur]]* (*Absolutely Fabulous*) ásamt Jennifer Saunders og Julia Sawalha. Fimm þáttaraðir voru framleiddar og kvikmynd í fullri lengd kom út árið 2016.

Hún hefur leikið bæði aðalhlutverk og minni hlutverk í fjölda sjónvarpsþátta og kvikmynda. Frá 2015 hefur hún gert þrjár ferðaþáttaraðir fyrir sjónvarpsstöðina ITV.
Philip K. Dick-verðlaunin

**Philip K. Dick-verðlaunin** eru bandarísk bókmenntaverðlaun sem eru veitt fyrir frumsamda vísindaskáldsögu sem kemur út í kilju. Verðlaunin voru fyrst veitt árið 1983, ári eftir andlát rithöfundarins Philip K. Dick. Verðlaunin eru veitt á ráðstefnunni Norwescon.
Aimeliik

**Aimeliik** er eitt af 16 fylkjum Palaú. Það er staðsett á suðvesturhluta Babeldaob og er skipt upp í fimm hluta. Höfuðstaður er Mongami sem er staðsettur í norðurhluta fylkisins.
Geitblaðsætt

**Geitblaðsætt** (Latína: **Caprifoliaceae**) er ætt blómplantna. Nokkur uppstokkun hefur verið á henni síðastliðin ár og hafa (*[[Sambucus]]*) og (*[[Viburnum]]*) verið fluttir í ættina Adoxaceae.

Nokkrar aðrar ættkvíslir verið felldar undir geitblaðsætt. Þó er nokkuð á reiki milli höfunda hvernig staðsetning þeirra sé.

Undirættir og ættkvíslir:
**Diervilloideae**
**[[Diervilla]]* 3 tegundir
**[[Weigela]]*: 10 tegundir.
**Caprifolioideae ''s.s.***
**Heptacodium* 1 tegund
**Leycesteria*: 6 tegundir
**Lonicera* 180 tegundir
**Symphoricarpos* 17 tegundir
**Triosteum* 6 tegundir
*'Linnaeoideae**
*''[[Abelia]]'': 30 tegundir
*''[[Dipelta]]'': 4 tegundir
*''[[Kolkwitzia]]'' 1 tegund
*''[[Linnaea]]''  1 tegund
**Morinoideae**
*''[[Acanthocalyx]]'': 3 tegundir
*''[[Cryptothladia]] ''
*''[[Morina]]''
*''[[Zabelia]]''
**Dipsacoideae**
*''[[Bassecoia]]''
*''[[Cephalaria]]''
*''[[Dipsacus]] '' 15 tegundir
*''[[Knautia]]''
*''[[Lomelosia]]'': 63 tegundir
*''[[Pterocephalus]]'': 25 tegundir
*''[[Scabiosa]]'' 30 tegundir
*''[[Succisa]]''
*''[[Succisella]]''
*''[[Triplostegia]]'' 
**Valerianoideae*'
**Centranthus*: 12 tegundir
**Fedia*
**Nardostachys *: 3 tegundir
**Patrinia*: 17 tegundir
**Plectritis*  5 tegundir
**Valeriana* 125 tegundir
**Valerianella''  20 tegundir

## Heimildir
Tabwemasana-fjall

**Tabwemasana-fjall** er hæsta fjallið á Vanúatú. Það er staðsett á vesturströnd eyjarinnar Espiritu Santo og er 1.879 m á hæð.
Ragnars saga loðbrókar

**Ragnars saga loðbrókar** er íslensk þjóðsagnasaga frá 13. öld um Ragnar loðbrók víkingahöfðingja. Hana er fyrst að finna í sama handriti og Völsunga sögu.
Airai

**Airai** er eitt af 16 fylkjum Palaú. Það er staðsett á suðurhluta eyjarinnar Babeldaob og er næst fjölmennasta fylki landsins. Í fylkinu má finna flugvöllinn Roman Tmetuchl International Airport. Það er 44 km að stærð og var íbúafjöldinn 2.455 árið 2015.
Guadalcanal

**Guadalcanal** er stærsta eyja Salómonseyja. Hún er yfir 5.000 km2 á stærð. Höfuðborg landsins, Honíara, er einnig staðsett á henni. Á eyjunni búa um 160.000 íbúar (2021) og er þar með næstfjölmennasta eyja landsins, á eftir Malaita. Hæsta fjall landsins, Mount Popomanaseu, er einnig staðsett á Guadalcanal.

Guadalcanal var fundin fyrst árið 1568 af flota spænskra sjómanna undir forystu Álvaro de Mendaña. Pedro de Artega, einn af yfirmönnum hans, nefndi það eftir heimabæ sínum Guadalcanal í Sevilla-héraði á suðurhluta Spánar í Andalúsíu.
Blöðrujurtarætt

**Blöðrujurtarætt** (Latína: **Lentibulariaceae**) er ætt blómplantna sem vaxa víða um heim á næringarsnauðum svæðum. Flestar tegundirnar eru kjötætur. 

## Flokkun
Polypompholyx (tvær tegundir) og Biovularia voru áður fjórða og fimmta ættkvísl ættarinnar. Biovularia hefur verið felld undir Utricularia, og Polypompholyx er nú undirættkvísl undir Utricularia. Ættin var áður í Scrophulariales sem hefur nú verið lögð saman við varablómabálk *(Lamiales)*.

## Heimildir
Genlisea

**Genlisea** er ættkvísl plantna af blöðrujurtarætt, sem vaxa í Afríku og S-Ameríku. Þær eru smávaxnar kjötætuplöntur sem nota ummynduð neðanjarðarblöð til veiða.

## Tegundir
29 tegundir eru nú viðurkenndar.

## Tilvísanir
Blöðrujurtir

**Blöðrujurtir** (fræðiheiti: *Utricularia* ) er ættkvísl plantna af blöðrujurtarætt, sem vaxa víða um heim. Þær eru smávaxnar kjötætuplöntur sem nota ummynduð blöð til veiða.

Ein tegund; blöðrujurt, er algeng á Íslandi.

## Tilvísanir
El Chavo del Ocho

***El Chavo del Ocho*** er mexíkanskur gamanþáttur sem hóf göngu sína 26. febrúar 1973 á Canal 8. Þátturinn var skapaður af Roberto Gómez Bolaños.

## Aðalpersónur

* El Chavo (Roberto Gómez Bolaños)
* Quico (Carlos Villagrán)
* La Chilindrina (María Antonieta de las Nieves)
* Don Ramón (Ramón Valdés)
* Doña Florinda (Florinda Meza)
* Popis (Florinda Meza)
* Profesor Jirafales (Rubén Aguirre)
* Señor Barriga (Édgar Vivar)
* Ñoño (Édgar Vivar)
* Doña Clotilde "La bruja del 71" (Angelines Fernández)
* Godínez (Horacio Gómez Bolaños)
* Jaimito "El Cartero" (Raúl Padilla)

## Tilvísanir

## Tenglar

* 
*
Nafnskírteini (Ísland)

Íslensk **nafnskírteini** eru löggild skilríki gefin út af Þjóðskrá Íslands til íslenskra ríkisborgara. Nafnskírteini sem ferðaskilríki er hægt að nota innan Evrópska Efnahagssvæðisins og Schengen svæðisins, í stað vegabréfs. Nafnskírteini eru sjaldgæf á Íslandi í dag og flestir nota ökuskírteini sem skilríki. Þau hafa verið gefið út síðan 1965 en voru uppfærð í mars 2024.Fyrirtækið Auðkenni ehf. gefur út rafræn skilríki og árið 2022 höfðu 97% Íslendingar rafræn skilríki.

## Upplýsingar
Frá og með 6. mars 2024 hafa ný nafnskírteini verið gefin út í kreditkortastærð (ID-1 stærð) og eru gild í Evrópu. Þau uppfylla ESB og ICAO 9303 stöðlum og eru véllesanleg (MRZ) og hafa snertilausa virkni samkvæmt alþjóðlegum stöðlum. Útlit nafnskírteinanna byggir á nýjum staðli frá Alþjóðaflugmálastofnuninni (ICAO) og er Ísland fyrsta landið í heiminum sem gefur út skilríki samkvæmt þessum nýja staðli.

Nýju kortin eru gild erlendis sem ferðaskilríki er hægt að framvísa innan Evrópska efnahagssvæðisins (þ.m.t. ESB), Sviss og önnur lönd í Evrópu í stað þess að framvísa vegabréfi.  Nafnskírteini eru rituð bæði á Íslensku og ensku. Gildistími nafnskírteina er 10 ár fyrir fullorðna og 5 ár fyrir börn.

### Sem ferðaskilríki
Íslenskir ríkisborgarar eiga rétt á að nota nafnskírteinið til að njóta ferðafrelsis innan EFTA, EES og Norðurlandanna. Einnig eru íslensk nafnskírteini samþykkt sem ferðskilríki í Bosníu og Hersegóvína, Serbía, Albanía, Kosovo, Svartfjallaland, Norður-Makedóníu og Moldóvu.

Vegna Norræna vegabréfsbandalagsins er Íslenskum ríkisborgurum heimilt að ferðast milli Norðurlandanna án þess að hafa í höndum vegabréf eða annað ferðaskilríki. Hins vegar verður norrænn ríkisborgari að geta sannað ríkisborgararétt sinn með viðunandi hætti.

#### Nafnskírteini sem ekki er ferðaskilríki
Nafnskírteini sem ekki eru ferðaskilríki eru í boði fyrir fólk sem t.d. er hefur farbann eða hefur ekki afplánað dóma. Þau nafnskírtein tilgreina ekki íslenskt ríkisfang og eru ekki gild ferðaskilríki. Þau gagnast líka börnum á aldrinum 13-18 ára sem sækja um kort án leyfi forsjáraðila. 

Gert er grein fyrir nafnskírteini sem eru ekki ferðaskilríki með skilaboðum á bakhlið kortsins og upphafstafir kortanúmerisins er II (í stað ID fyrir nafnskírteini sem er ferðaskilríki)

## Útgáfa
Sótt er um nafnskírteini hjá sýslumönnum og íslenskum sendiráðum fyrir hönd Þjóðskrár Íslands. Fyrir nafnskírteini sem ekki er ferðaskilríki fyrir börn undir 13 ára aldri þarf samþykki forsjáraðila. Fyrir nafnskírteini sem ferðaskilríki fyrir barn undir 18 ára aldri þarf einnig samþykki forsjáraðila.

Umsækjendur þurfa að mæta á útgáfustað og framvísa löggildum skilríkjum. Ef ekki er hægt að framvísa skilríkjum þurfa tvö vitni, yfir 18 ára aldri, að staðfesta auðkenni umsækjandans með skilríki.

## Tilvísanir
Suður-Ameríkukeppni karla í knattspyrnu 1997

**Suður-Ameríkukeppni karla í knattspyrnu 1997** eða **Copa América  1997** var 38. Suður-Ameríkukeppnin í knattspyrnu og var haldin í Bólivíu dagana 11. til 29. júlí. Tólf lið kepptu á mótinu og var þeim skipt upp í þrjá fjögurra liða riðla þar sem átta lið komust áfram í útsláttarkeppni.

Brasilíumenn urðu meistarar í fimmta sinn eftir sigur á heimamönnum. Þar með urðu Brasilíumenn fyrsta liðið í sögunni til að vera bæði ríkjandi heimsmeistarar og Suður-Ameríkumeistarar á sama tíma.
## Leikvangarnir

## Keppnin
### A-riðill

### B-riðill

### C-riðill

### Röð 3ja sætis liða
Tvö stigahærri liðin sem höfnuðu í þriðja sæti komust í útsláttarkeppnina.

### Fjórðungsúrslit

### Undanúrslit

### Bronsleikur

### Úrslitaleikur

## Markahæstu leikmenn
67 mörk voru skoruð í keppninni af 42 leikmönnum. Tvö þeirra voru sjálfsmörk.

;6 mörk
*  Luis Hernández

;5 mörk
*  Ronaldo
## Heimildir
* RSSSF, Suður-Ameríkukeppnin 1997 úrslitagrunnur
*
Asghar Farhadi

**Asghar Farhadi** (f. 7 maí 1972) er íranskur kvikmyndagerðarmaður.

## Kvikmyndaskrá

### Kvikmyndir í fullri lengd
Pottþétt 10

**Pottþétt 10** er geislaplata sem kom út árið 1997 og tilheyrir Pottþétt-safninu þ.e. safnplötum sem innihéldu vinsælustu löginn á hverju tímabili fyrir sig. Upphaf platnanna má rekja til útgáfufyrirtækjanna Spors og Skífunnar, þar sem bæði fyrirtækin komu sínu vinsælasta efni að. Fyrsta Pottþétt platan kom út árið 1995 en gjarnan komu út þrjár safnplötur á ári.

Pottþétt 10 innihélt 37 lög á tveimur geislaplötum.

### Diskur 1

# Tubthumping - Chumbawamba
# Spice up your life - Spice Girls
# No surprises - Radiohead
# Anybody seen my baby? - Rolling Stones
# Stand by me - Oasis
# Some kind of bliss - Kylie Minogue
# Late in the day - Supergrass
# Tilfinning - Sóldögg
# Where's the love - Hanson 
# Got till it's gone - Janet Jackson, Q-Tip, Joni Mitchell
# Electric barbarella - Duran Duran
# Even after all - Finley Quaye
# Put your arms around me - Texas
# Butterfly - Sylvia Powell
# Angel of mine - Eternal
# Useless - Depeche Mode
# Are you Jimmy Ray? - Jimmy Ray
# Af hverju ... - Buttercup 

### Diskur 2

# Put your hands where my eyes could see  - Busta Rhymes
# Phenomenon - LL Cool J
# Just for you (Rae & Christian re-mix) - M-People
# Ooh la la la - Coolio
# On her majesty's secret service - Propellerheads
# Electrobank - Chemical Brothers
# You are moving too fast - Súrefni
# Choose life - PF Project, Ewan McGregor
# James Bond theme (Moby's re-version) - Moby
# Circles - Adam F
# Bentleys gonna sort you out - Bentley Rhythm Ace
# Saturday - East 57th Street
# Number one - Alexia
# On the run - De Bos
# Bailando - Paradiso
# I need a miracle - Coco
# Ring my bell (disco radio mix) - Mondane
# El baile (radio dance edit) - Jam & Spoon
# Prince Igor - Rapsody, Warren G, Sissel Kyrkjebø
Reif serían

**Reif-serían** var vinsæl safnplötusyrpa á Íslandi á 10. áratugnum. Serían hafði að geyma fimmtán titla, ásamt tveimur tvöföldum plötum, sem komu út á árunum 1992 til 1997. Plöturnar voru kenndar við reif-partý senuna sem var vinsælt undirmenningarfyrirbæri í Evrópu upp úr 1990. Reif-serían hafði þó ekki eingöngu að geyma þá danstónlist sem tilheyrir reif-partý menningunni. Plöturnar innihéldu mest erlenda flytjendur en þó nokkra íslenska inn á milli.

Íslensku flytjendurnir voru hljómsveitir á borð Bong, Tweety, Pís of keik, Fantasía og Gigabyte.

### Reif-plöturnar voru eftirtaldar (í útgáfuröð)

# Reif í fótinn (1992) 
# Reif í tætlur (1993) 
# Reif á sveimi (1993)
# Reif í tólið (1994)
# Reif í staurinn (1994)
# Reif í sundur (1994)
# Reif í skeggið & Dans(f)árið ’94 (1994) (tvöföld plata) 
# Ringulreif (1994) 
# Reif í kroppinn (1995) 
# Reif í runnann (1995) 
# Reif í budduna: Velkomin í partýið / Velkomin í reifið (1995) (tvöföld plata) 
# Reif í skóinn (1995) 
# Reif í botn (1996) 
# Reif í pakkann (1996) 
# Reif í fíling (1997).

## Tengill
*Umfjöllun Glatkistunnar
ICANN

**ICANN** (stendur fyrir *Internet Corporation for Assigned Names and Numbers* „netfyrirtæki um úthlutuð heiti og númer“) er alþjóðlegur fjölhagsmunavettvangur og sjálfseignarstofnun með höfuðstöðvar í Bandaríkjunum. Stofnunin ber ábyrgð á nokkrum gagnagrunnum yfir sum af nafnarýmum og talnarýmum Internetsins, sem eiga að tryggja stöðuga og örugga virkni netsins. ICANN sér þannig um viðhald miðlægra veffanga og rótarsvæðis DNS samkvæmt samningi við staðlaráðið IANA.

Stofnunin var upphaflega skráð í Kaliforníu 30. september 1998. Hún var í fyrstu staðsett í byggingu tölvufræðistofnunar Suður-Kaliforníuháskóla við Marina del Rey í Los Angeles, en er nú í hverfinu Playa Vista.
Kamp Knox

**Kamp Knox** er skáldsaga eftir metsöluhöfundinn Arnald Indriðason. Hún kom út árið 2014 og fjallar um konu sem rekst á lík í lóni og rannsóknina sem kemur út frá því.
Myrkrið veit

**Myrkrið veit** er glæpasaga eftir Arnald Indriðason, og fyrsta bókin í "Konráð-seríunni". Hún fjallar um eldgamalt lík sem finnst frosið uppi á hálendi og rannsóknina sem fylgir þeim fundi.
Jefferson Airplane

**Jefferson Airplane** var bandarísk rokkhljómsveit frá San Francisco í Kaliforníu sem starfaði aðallega frá 1965 til 1973. Hljómsveitin var í fararbroddi sýrurokksins við San Francisco-flóa á hippatímabilinu. Hljómsveitin var ein af aðalhljómsveitum tónlistarhátíðanna Monterey Pop Festival 1967, Woodstock 1969, Altamont Free Concert 1969 og Isle of Wight-hátíðarinnar 1968. Platan *[[Surrealistic Pillow]]* var ein af þekktustu plötum ástarsumarsins 1967. Tvö lög af þeirri plötu, „Somebody to Love“ og „White Rabbit“ hafa verið tilnefnd á lista *[[Rolling Stone]]* yfir „500 bestu lög allra tíma“.

Frá október 1966 til febrúar 1970 var hljómsveitin skipuð Marty Balin (söngur), Paul Kantner (gítar, söngur), Grace Slick (söngur, hljómborð), Jorma Kaukonen (sólógítar, söngur), Jack Casady (bassi) og Spencer Dryden (trommur). Balin hætti árið 1971 og Kaukonen og Casady stofnuðu hljómsveitina Hot Tuna árið 1972. Kantner, Slick og aðrir meðlimir stofnuðu hljómsveitina Jefferson Starship árið 1974. Balin gekk síðan til liðs við þá hljómsveit. Jefferson Airplane kom einu sinni saman á ný árið 1989. Meðlimir hljómsveitarinnar hafa tekið þátt í gerð heimildarmynda og gefið út aukaefni.
417

**417** (CDXVII í rómverskum tölum) var 17. ár 5. aldar og almennt ár sem hófst á mánudegi samkvæmt júlíska tímatalinu. Í Rómaveldi var það þekkt sem „ræðismannsár Honoríusar og Constantíusar“ eða sem árið 1170 *[[ab urbe condita]]*. Það hefur verið þekkt í Evrópu sem árið 417 síðan Anno Domini-tímatalið var tekið upp á miðöldum.

## Atburðir
* Janúar - Innósentíus 1. páfi fordæmdi pelagisma og bannfærði breska munkinn Pelagíus.
* 1. janúar - Honoríus keisari neyddi systur sína, Galla Placida, til að eiga herforingja sinn, Constantíus.
* 18. mars - Sósímus varð páfi.
* Vísigotar fengu Akvitaníu og gerðust bandamenn Rómverja.

## Fædd

## Dáin
* 12. mars - Innósentíus 1. páfi.
* Yao Hong, síðasti keisari Síðara Tsjin.
Konráð (Arnaldur Indriðason)

**Konráð-serían** er bókasería eftir Arnald Indriðason. 5 bækur eru í seríuni. Þær bækur eru:

* Myrkrið veit
* Stúlkan hjá brúnni
* Tregasteinn
* Þagnarmúr
* Sæluríkið
Wheatland (Oklahoma)

**Wheatland** (íslenska: „hveitiland“) er hverfi staðsett á Sveitarfélagsvegi 152 í suðvesturhluta Oklahomaborgar í Oklahoma, Bandaríkjunum. Póstnúmerin sem ná yfir svæðið eru 73097 og 73169.

## Saga
Wheatland var áður sveitaþorp en það var innlimað af Oklahomaborg árið 1910. Bærinn var nefndur eftir aðalræktun hans, hveiti.

Pósthúsið var stofnað 10. febrúar 1902. Sama ár var kirkja bæjarins reist.

Bankinn var byggður 1904. Árið 1913 var hann rændur af þrem mönnum: George King, Charley Davis og George „Harry“ Williams. Þeir sprengdu peningaskáp bankans með nítróglyseríni. Þegar bankinn opnaði var hann upphaflega kallaður *The Farmer's State Bank of Wheatland* en árið 1922 var nafninu breytt í *First National Bank of Wheatland*. Kreppan mikla gekk yfir bæði Wheatland og Bethany í nágrenninu. Staðbundinn banki Bethany féll árið 1932 og bærinn Wheatland fór í hnignun sem hann náði sér aldrei upp úr. Vegna þess að svo virtist sem engin framtíð yrði í Wheatland flutti bankinn árið 1941 og breytti nafni sínu í First National Bank of Bethany.

*The Wheatland Weekly Watchword* var gefið út frá 1909 til 1914 af *The Suburban Newspaper Publishing Company*. *The Wheatland Weekly Watchword* birti ljóð, orðatiltæki, staðbundna atburði, ríkis- og landsfréttir og auglýsingar. Hula Lisel var ritstjóri.

Árið 1942 voru íbúar Wheatland 183.

## Tilvísanir
Suður-Ameríkukeppni karla í knattspyrnu 1995

**Suður-Ameríkukeppni karla í knattspyrnu 1995** eða **Copa América  1995** var 37. Suður-Ameríkukeppnin í knattspyrnu og var haldin í Úrúgvæ dagana 5. til 23. júlí. Tólf lið kepptu á mótinu og var þeim skipt upp í þrjá fjögurra liða riðla þar sem átta lið komust áfram í útsláttarkeppni.

Heimamenn urðu meistarar í fjórtánda sinn eftir sigur á Brasilíu í úrslitum. Ef leikjum í útsláttarkeppninni lauk með jafntefli var ekki gripið til framlengingar heldur farið beint í vítaspyrnukeppni.

## Leikvangarnir

## Keppnin
### A-riðill

### B-riðill

### C-riðill

### Röð 3ja sætis liða
Tvö stigahærri liðin sem höfnuðu í þriðja sæti komust í útsláttarkeppnina.

### Fjórðungsúrslit

### Undanúrslit

### Bronsleikur

### Úrslitaleikur

## Markahæstu leikmenn
69 mörk voru skoruð í keppninni af 45 leikmönnum. Þrjú þeirra voru sjálfsmörk.

;4 mörk
*  Luis García
*  Gabriel Batistuta
## Heimildir
* RSSSF, Suður-Ameríkukeppnin 1995 úrslitagrunnur
*
Franck Goldnadel

**Franck Goldnadel** (fæddur 14. ágúst 1969) er franskur flugvélaverkfræðingur. Hann var yfirmaður Paris-Charles de Gaulle-flugvöllar frá 1. mars 2011 til febrúar 2018 er hann yfirmaður.

Hann útskrifaðist frá École nationale de l'aviation civile (Promotion 1990). Hann hefur starfað í 15 ár við flugsamgöngur áður en hann var útnefndur yfirmaður Charles de Gaulle-flugvallar. Marc Houalla tók við af honum í febrúar 2018.

## Verðlaun
* *Chevalier de l'Ordre national du Mérite*

## Tilvísanir
Mount Saint Catherine

**Mount Saint Catherine** er eldfjall á Karíbahafseyjunni Grenada. Það er staðsett í vesturhluta landsins í sókn Saint Mark og er hæsta fjall landsins, 840 metrar að hæð.
Gouyave

**Gouyave** er höfuðborg sóknarinnar Saint John, Grenada og næststærsta sveitarfélag landsins. Árið 2008 voru íbúar Gouyave 3378.

Frakkar stofnuðu borgina árið 1734. Þegar Grenada varð undir stjórn Breta árið 1763 var borgin nefnd Charlotte Town eftir Karlottu drottningu. Skömmu síðar komst eyjan undir franska stjórn og var endurnefnd Gouyave, franska orðið fyrir gúava, vegna mikils fjölda gúava sem vaxa í kringum þorpið. Í bænum má finna slökkvistöð og pósthús,auk nokkurra verslana og banka.
Suður-Ameríkukeppni karla í knattspyrnu 1993

**Suður-Ameríkukeppni karla í knattspyrnu 1993** eða **Copa América  1993** var 36. Suður-Ameríkukeppnin í knattspyrnu og var haldin í Ekvador dagana 15. júní til 4. júlí. Tólf lið kepptu á mótinu og var þeim skipt upp í þrjá fjögurra liða riðla þar sem átta lið komust í útsláttarkeppni. Argentínumenn unnu sinn fjórtánda titil og þann annan í röð. Í fyrsta sinn í sögu keppninnar lentu hvorki Úrúgvæ né Brasilía í fjórum efstu sætunum.
## Leikvangarnir

## Keppnin
### A-riðill

### B-riðill

### C-riðill

### Röð 3ja sætis liða
Tvö stigahærri liðin sem höfnuðu í þriðja sæti komust í útsláttarkeppnina.

### Fjórðungsúrslit

### Undanúrslit

### Bronsleikur

### Úrslitaleikur

## Markahæstu leikmenn
64 mörk voru skoruð í keppninni af 41 leikmanni. Eitt þeirra var sjálfsmark.

;4 mörk
*  José Luis Dolgetta

;3 mörk

*  Gabriel Batistuta
*  Palhinha
*  Ney Avilés
*  Eduardo Hurtado
*  José del Solar

## Heimildir
* RSSSF, Suður-Ameríkukeppnin 1993 úrslitagrunnur
*
Malampa-hérað

**Malampa** er hérað í Vanúatú. Það er staðsett í miðju landsins og er 2.779 km að stærð. Helstu eyjar héraðsins eru Malakula, Ambrym og Paama. Á Malakula má finna Lakatoro, höfuðborg og stærstu byggð héraðsins.
Gullljónið

**Gullljónið** (ítalska: *Leone d'oro*) eru aðalverðlaun Kvikmyndahátíðarinnar í Feneyjum. Verðlaunin, sem veitt eru kvikmynd í fullri lengd, voru fyrst veitt árið 1949 og eru nú talin ein virtustu verðlaun kvikmyndaiðnaðarins. Árið 1970 voru verðlaunin **[[Gullljónið#Gullljón fyrir æviafrek|Gullljón fyrir æviafrek]]** tekin upp og eru það heiðursverðlaun fyrir fólk sem hefur lagt mikilvægt framlag til kvikmynda.

## Gullljónið
Eftirfarandi myndir hafa hlotið Gullljónið eða aðalverðlaun Kvikmyndahátíðarinnar í Feneyjum:

## Gullljón fyrir æviafrek
Eftirfarandi einstaklingar hafa hlotið Gulljón fyrir æviafrek:

## Tilvísanir
Líffæri Cortis

**Líffæri Cortis:** kerfi himna og skynhára í kuðungi eyrans; breytir bylgjuhreyfingu í vessa kuðungsins í rafboð sem berast til heila þar sem þau eru skynjuð sem hljóð.
Melekeok

**Melekeok** er eitt af 16 fylkjum Palaú. Það er staðsett á austurhluta eyjarinnar Badeldaob. Í fylkinu má finna höfuðborg landsins, Ngerulmud, sem er staðsett í miðju fylkisins. Íbúafjöldinn árið 2020 var 318.
Bismarck (aðgreining)

**Bismarck** getur átt við:

* Otto von Bismarck (1815–1898), prússneskur fursti og hertogi
* Bismarck (Norður-Dakóta), höfuðborg Norður-Dakóta, BNA
* Bismarck (skip), þýskt orrustuskip í seinni heimstyrjöldinni
Brimketill

**Brimketill** er laug niður við sjó á Reykjanesi vestast í Staðarbergi, stutt frá Grindavík. Laugin (ketillinn) varð til vegna núnings brims við kletta. Vatnið í Brimkatli er ískalt.

Brimketill og umhverfi
Mynd:Brimketill, Iceland - June 2023 13.jpg
Mynd:Brímketill15.jpg
Mynd:Brimketill, Iceland - June 2023 06.jpg
Mynd:Brimketill, Iceland - June 2023 09.jpg
Mynd:Brímketill11.jpg
Mynd:Brimketill, Iceland - June 2023 18.jpg


## Heimild
* Jón Steinar Sæmundsson, Brimketill, fegurðin og kraftarnir, Víkurfréttir - 15. tölublað (14.04.2021)
Saint John (Grenada)

**Saint John** er ein af sex sóknum Grenada. Hún er staðsett á vesturhluta eyjarinnar. Að norðan liggur Saint Mark, í suðri er Saint George, og í austri finnst Saint Andrew.

Saint John er næstminnsta sókn Grenada, á eftir Saint Mark. Gouyave er höfuðstaður Saint John.
Saint Andrew (Grenada)

**Saint Andrew** er stærsta sókn Grenada. Höfuðstaður hennar er Grenville sem er þriðji stærsti bær Grenada á eftir St. George's og Gouyave. Grenville er einnig þekkt undir franska heitinu La Baye.

## Tilvísanir
Saint David (Grenada)

**Saint David** er ein af sex sóknum Grenada. Hún er staðsett á suðaustur hluta eyjarinnar. Stærsta byggðin er þorpið St. David's sem er 9 km frá höfuðstað landsins, St. George's. Íbúafjöldi sóknarinnar er 12.486 og er hún 47 km á stærð.
Saint George (Grenada)

**Saint George** er ein af sex sóknum Grenada. Hún er staðsett á suðvestur hluta eyjarinnar. Höfuðstaður Grenada, St. George's, er í sókninni. Í Saint George má finna Grand Anse ströndina sem er ein þekktasta strönd landsins. Íbúafjöldi Saint George árið 2001 var 35.559 sem gerir hana að fjölmennustu sókninni.

## Tilvísanir
Saint Mark (Grenada)

**Saint Mark** er ein af sex sóknum Grenada. Hún er staðsett á vesturströnd Grenada. Hún er minnsta og fámennasta sókn landsins. Í henni búa 3.994 manns og er hún 23 km á stærð. Höfuðstaðurinn er Victoria.
Saint Patrick (Grenada)

**Saint Patrick** er ein af sex sóknum Grenada. Hún er staðsett á norðurhluta eyjarinnar. Íbúafjöldinn er 10.674 og er hún 44 km á stærð.
Bær (Færeyjum)

**Bær** (færeyska: **', [[danska]]: **') er þorp í sveitarfélaginu Saurvogi í Vogum í Færeyjum, 4 km vestur af Saurvogi, með 75 íbúa (2012).

Bær er tengdur þorpinu Gásadal um Gásadalsgöngin.

Bær er forn byggð, en hann er nefndur í svokölluðu Hundabréfi frá árinu 1350 og er líklega enn eldri en það. Kirkju í þorpinu er einnig getið í skjali frá 1710, en ekki er vitað hvenær fyrsta þorpskirkjan var byggð.

## Myndir

Mynd:Faroe_stamp_507_vagar_-_bour.jpg|Bær á frímerki – FO 507, Postverk FøroyaGefið út 7. feb. 2005Mynd: Eli Smith
Mynd:Bøur.Vágar.3.jpg|Kirkjan í Bæ
Mynd:Bøur_29-05_2010_(2).jpg|Inni í kirkjunni
Mynd:Bour,_Faroe_Islands_(10).JPG|alt=Village idyll in Bøur|Gata í Bæ
Mynd:Bøur.Vágar.1.jpg|Bær
Mynd:Bøur.Vágar.4.jpg|alt=Seen from Bøur|Séð út á haf frá Bæ


## Sjá einnig
* Listi yfir þéttbýlisstaði í Færeyjum

## Heimildir
Fílafótur

**Fílafótur** eða **hjólahnallur** er hringlaga trappa á hjólum sem lítur út eins og baklaus stóll (kollur). Hjólin eru á gormum og þegar stigið er í tröppuna fara hjólin upp og trappan verður stöðug. Það er því auðvelt að færa eða ýta fílafót á gólfi. Þessi tegund af tröppu er meðal annars notuð í bókasöfnum og verslunum til að komast í hillur sem eru hátt uppi. Fílafótur heitir á ensku kickstool eða sparkkollur.


Elefantenfuss.jpg|
Step stool in Library.jpg|
Pied d'éléphant marche pied.jpg|
Suður-Ameríkukeppni karla í knattspyrnu 2011

**Suður-Ameríkukeppni karla í knattspyrnu 2011** eða **Copa América  2011** var 43. Suður-Ameríkukeppnin í knattspyrnu og var haldin í Argentínu dagana 1. til 24. júlí. Tólf lið, þar af tvö gestalið, kepptu á mótinu og var þeim skipt upp í þrjá fjögurra liða riðla þar sem átta efstu liðin fóru í fjórðungsúrlit. Úrúgvæ varð meistari í fimmtánda sinn. Paragvæ komst alla leið í úrslitaleikinn án þess að vinna einn einasta leik.
## Leikvangarnir

## Keppnin
### A-riðill

### B-riðill

### C-riðill

### Röð 3ja sætis liða
Tvö stigahærri liðin sem höfnuðu í þriðja sæti komust í útsláttarkeppnina.

### Fjórðungsúrslit

### Undanúrslit

### Bronsleikur

### Úrslitaleikur

## Markahæstu leikmenn
54 mörk voru skoruð í keppninni af 39 leikmönnum. Eitt þeirra var sjálfsmark.

;5 mörk
*  Paolo Guerrero
;4 mörk
*  Luis Suárez
;3 mörk
*  Sergio Agüero
## Heimildir
* RSSSF, Suður-Ameríkukeppnin 2011 úrslitagrunnur
*
Fjallalyfjagras

**Fjallalyfjagras** (fræðiheiti: *Pinguicula alpina*) er lítil jurt af blöðrujurtarætt. Jurtin er skordýraæta sem veiðir lítil skordýr með klístri sem þekur jarðlæg blöð hennar. Eitt hvítt trektlaga blóm vex á að 12 sm löngum stöngli. Fjallalyfjagras finnst víða til fjalla í Evrasíu og vex þá yfirleitt í votlendi og lyngmóum. Þeð er ein þurrkþolnasta tegundin sem vex í tempraða beltinu. Þar sem þær vaxa saman, þá geta lyfjagras og fjallalyfjagras myndað blendinginn *Pinguicula × hybrida*. 

## Tilvísanir
Dverglyfjagras

**Dverglyfjagras** (fræðiheiti: *Pinguicula villosa*) er lítil jurt af blöðrujurtarætt. Jurtin er skordýraæta sem veiðir lítil skordýr með klístri sem þekur jarðlæg blöð hennar. Það er minnsta tegundin í ættkvíslinni. Dverglyfjagras víða á svölum svæðum á norðurhveli, en ekki á Íslandi og Grænlandi.

## Tilvísanir
Blöðkulyfjagras

**Blöðkulyfjagras** (fræðiheiti: *Pinguicula grandiflora*) er lítil jurt af blöðrujurtarætt. Jurtin er skordýraæta sem veiðir lítil skordýr með klístri sem þekur jarðlæg blöð hennar. Það er með ein stærstu blómin í ættkvíslinni. Blöðkulyfjagras er ættað frá vesturhluta Mið- og S-Evrópu.

## Tilvísanir
François Truffaut

**François Roland Truffaut** (6. febrúar 1932 - 21. október 1984) var franskur kvikmyndagerðarmaður, leikari og gagnrýnandi.  Hann er almennt talinn einn af stofnendum frönsku nýbylgjunnar. Ferill hans spannar meira en 25 ár og er hann ein af táknmyndum franskrar kvikmyndagerðar. 

## Kvikmyndaskrá
Fölvalyfjagras

**Fölvalyfjagras** (fræðiheiti: *Pinguicula lusitanica*) er lítil jurt af blöðrujurtarætt. Jurtin er skordýraæta sem veiðir lítil skordýr með klístri sem þekur jarðlæg blöð hennar. Eitt lítið fölbleikt trektlaga blóm vex á 6-15 (25)sm löngum stöngli. Fölvalyfjagras er ættað frá Írlandi og Skotlandi suður til Marokkó.

## Tilvísanir
Besti leikstjóri á Kvikmyndahátíðinni í Cannes

**Besti leikstjóri** (franska: *Prix de la mise en scène*) eru verðlaun sem veitt eru árlega á Kvikmyndahátíðinni í Cannes í Frakklandi og voru fyrst veitt árið 1946. Verðlaunin eru veitt leikstjóra einnar kvikmyndar úr keppnisskrá hátíðarinnar hverju sinni fyrir glæstan árangur í leikstjórn sem valin er af alþjóðlegri dómnefnd.

## Sigurvegarar
Pinguicula balcanica

**Pinguicula balcanica** er lítil jurt af blöðrujurtarætt. Jurtin er skordýraæta sem veiðir lítil skordýr með klístri sem þekur jarðlæg blöð hennar. Eitt blátt trektlaga blóm vex á um 4-8 sm löngum stöngli. Það er ættað frá Balkanskaga og vex í rökum jarðvegi til fjalla. 

## Tilvísanir
Kræklurót

**Kræklurót** (fræðiheiti *Corallorhiza trifida*) er fremur lágvaxin jurt af brönugrasaætt. Hún vex um allt Ísland og vex frá láglendi upp í um 500 m hæð.

## Tilvísanir

## Heimildir
* Kræklurót (Flóra Íslands)
* Kræklurót (Corallorhiza trifida) Náttúrufræðistofnun Íslands 
* Kræklurætur (Ágúst Bjarnason)
* Corallorhiza trifida (Lystigarður Akureyrar)
Haustbrúða

**Haustbrúða** (fræðiheiti: *Callitriche hermaphroditica*) er vatnajurt sem vex á kafi í grunnu vatni. Blöðin eru mjó og jafnbreið (striklaga) og blómin eru í öxlum blaðanna. Hún vex við suðurmörk norðurslóða og í tempraða beltinu. 

Á Íslandi finnst haustbrúða í fáeinum vötnum, helst á hálendinu.

## Tilvísanir
Lækjabrúða

**Lækjabrúða** (fræðiheiti: *Callitriche brutia*) er vatnajurt sem vex á kafi í grunnu vatni. Kafblöðin eru mjó og jafnbreið (striklaga) og blómin eru í öxlum blaðanna. Flotblöðin eru egglaga. Hún er algeng í Norður-Evrópu. 

Á Íslandi finnst lækjabrúða í vötnum á láglendi á suðvesturlandi og einum stað við Ísafjarðardjúp.

## Tilvísanir
Manuel Varela

**Manuel Varela** (f. 1891 eða 1892 – d. 1927) var úrúgvæskur knattspyrnumaður.

## Líf og keppnisferill
Manuel Varela hafði viðurnefnið *Japaninn* og lék alla tíð sem varnarmaður. Hann var í herbúðum Peñarol frá 1914. Þann 11. nóvember árið 1917 mættust Peñarol og Nacional í úrslitaleik um úrúgvæska meistaratitilinn. Nacional hafði betur og tryggði sér bikarinn til eignar. Gríðarlegur tilfinningahiti var í kringum leikinn, sem lagði að mörgu leyti grunninn að fjandskap liðanna tveggja. Varela var ásamt félögum sínum José Pérez og José Piendibene sakaður um að hafa þegið mútur til að hafa áhrif á úrslitin. Hinir tveir héldu áfram að leika fyrir Peñarol og voru því fljótlega teknir aftur í sátt, en Varela yfirgaf félagið snemma á árinu 1918. Árið eftir gekk hann til liðs við Nacional og varð einn fárra manna til að leika fyrir bæði félög, sem bakaði honum litlar vinsældir hjá stuðningsmönnum síns gamla liðs.

Varela var ekki í veigamiklu hlutverki hjá Nacional en varð þó úrúgvæskur meistari fimm sinnum á árunum 1919 til 1924 auk þess sem hann tók þátt í mikilli keppnisferð félagsins til Evrópu árið 1925 en í kjölfarið lagði hann skóna á hilluna.

Landsliðsferill Varela stóð frá 1915 til 1924. Hann lék alls átján landsleiki og skoraði ekkert mark, ef frá er talið sjálfsmark gegn Argentínu í Suður-Ameríkukeppninni 1919. Hann varð Suður-Ameríkumeistari með Úrúgvæ í tvö fyrstu skiptin sem keppnin var haldin, 1916 og 1917. Í seinna skiptið þurfti Varela að leika í marki síðustu tuttugu mínúturnar í úrslitaleiknum eftir að Cayetano Saporiti fór meiddur að velli.

Varela lést árið 1927, einungis 35 ára að aldri.

## Heimildir
*
Vorbrúða

**Vorbrúða** (fræðiheiti: *Callitriche palustris*) er vatnajurt sem vex á kafi í grunnu vatni. Kafblöðin eru mjó og jafnbreið (striklaga) og blómin eru í öxlum blaðanna. Hún vex á norðurslóðum og í tempraða beltinu. 

Á Íslandi finnst vorbrúða á láglendi víða um land.

## Tilvísanir
Laugabrúða

**Laugabrúða** (fræðiheiti: *Callitriche stagnalis*) er vatnajurt sem vex á kafi í grunnu vatni. Kafblöðin eru mjó og jafnbreið (striklaga) og blómin eru í öxlum blaðanna. Hún er frá Evrasíu og NV-Afríku. 

Á Íslandi finnst laugabrúða á suðurlandi í síkjum og leirflögum, en norðantil eingöngu þar sem er jarðhiti.

## Tilvísanir
Vatnsbrúðuætt

**Callitriche** er ættkvísl smávaxinna vatnaplantna og er hún sú eina í vatnabrúðuætt. Tegundirnar finnast um heim allan.
Fimm tegundir vaxa villtar á Íslandi.
* *[[Callitriche alata]]*
* *[[Callitriche albomarginata]]*
* *[[Callitriche anisoptera]]*
* *[[Callitriche antarctica]]*
* *[[Callitriche aucklandica]]*
* *[[Callitriche bolusii]]*
* *[[Callitriche brachycarpa]]*
* *[[Callitriche brevistyla]]*
* *[[Callitriche brutia]]* - Lækjabrúða
* *[[Callitriche christensenii]]*
* *[[Callitriche compressa]]*
* *[[Callitriche cophocarpa]]*
* *[[Callitriche cribrosa]]*
* *[[Callitriche cycloptera]]*
* *[[Callitriche deflexa]]*
* *[[Callitriche fassettii]]*
* *[[Callitriche favargeri]]*
* *[[Callitriche fehmedianii]]*
* *[[Callitriche fuscicarpa]]*
* *[[Callitriche glareosa]]*
* *[[Callitriche hamulata]]* - Síkjabrúða
* *[[Callitriche hedbergiorum]]*
* *[[Callitriche hermaphroditica]]* - Haustbrúða
* *[[Callitriche heterophylla]]*
* *[[Callitriche heteropoda]]*
* *[[Callitriche japonica]]*
* *[[Callitriche keniensis]]*
* *[[Callitriche lechleri]]*
* *[[Callitriche lenisulca]]*
* *[[Callitriche longipedunculata]]*
* *[[Callitriche lusitanica]]*
* *[[Callitriche marginata]]*
* *[[Callitriche mathezii]]*
* *[[Callitriche mouterdei]]*
* *[[Callitriche muelleri]]*
* *[[Callitriche nafiolskyi]]*
* *[[Callitriche nubigena]]*
* *[[Callitriche nuttallii]]*
* *[[Callitriche obtusangula]]*
* *[[Callitriche occidentalis]]*
* *[[Callitriche oreophila]]*
* *[[Callitriche palustris]]* - Vorbrúða
* *[[Callitriche peploides]]*
* *[[Callitriche petriei]]*
* *[[Callitriche platycarpa]]*
* *[[Callitriche pulchra]]*
* *[[Callitriche quindiensis]]*
* *[[Callitriche raveniana]]*
* *[[Callitriche regis-jubae]]*
* *[[Callitriche rimosa]]*
* *[[Callitriche sonderi]]*
* *[[Callitriche stagnalis]]* - Laugabrúða
* *[[Callitriche stenoptera]]*
* *[[Callitriche terrestris]]*
* *[[Callitriche transvolgensis]]*
* *[[Callitriche trochlearis]]*
* *[[Callitriche truncata]]*
* *[[Callitriche tuerckheimii]]*
* *[[Callitriche umbonata]]*
* *[[Callitriche vigens]]*
* *[[Callitriche vulcanicola]]*

## Tilvísanir
Kanadíska knattspyrnudeildin

**Kanadíska knattspyrnudeildin** (enska: *The Canadian Soccer League* (CSL) franska: *Ligue canadienne de soccer*) er kanadísk atvinnumannadeild í fótbolta sem staðsett er í Ontario-héraði og rekur sögu sína til kanadísku knattspyrnudeildarinnar (CNSL). Frá og með 2023 samanstendur það af sjö liðum, öll staðsett í Ontario. Tímabilið er venjulega frá maí til október, þar sem flestir leikir eru spilaðir um helgina, fylgt eftir með úrslitakeppni sem ákvarðar sigurvegarann. 

Deildin var stofnuð árið 1998 sem kanadíska atvinnufótboltadeildin (CPSL) úr bandalagi sem var stofnað af Ontario Soccer Association (OSA) við kanadíska þjóðknattspyrnudeildina. 

## Keppnisform

### Meistaramót
Sem stendur eru sjö félög í kanadísku knattspyrnudeildinni. Hefð er fyrir því að á tímabilinu í deildinni spiluðu lið 18 eða 22 leiki í jafnvægi frá apríl/maí til október/nóvember, þar sem átta efstu liðin komust áfram í úrslitakeppnina. Í lok hvers tímabils er félagið með flest stig krýnt meistari í venjulegum leiktíðum. 

Úrslitakeppnin starfar sem einstakt úrtökumót með keppnum í einum leik þar sem sigurvegari úrslitakeppninnar er krýndur CSL meistari. 

### Bikarkeppni
Kanadíska knattspyrnudeildin hélt áður bikarkeppni með einu brottfalli sem kallast Open Canada Cup á hverju deildartímabili.  

## Liðin

## Tengt efni
*Kanadíska úrvalsdeildin í knattspyrnu
## Tilvísanir
Gíorgos Lanþímos

**Gíorgos Lanþímos** (f. 23. september 1973) er grískur kvikmyndagerðarmaður. Hann hefur hlotið mörg verðlaun fyrir kvikmyndir sínar, m.a. BAFTA, Golden Globe og tilnefningar til Óskarsverðlaunanna.

## Kvikmyndaskrá

### Kvikmyndir í fullri lengd